Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 838

b) A kutatási illetéket az átvevõ hivatal szedi be. Az illetéket az átvevõ hivatal által megállapított pénznemben vagy az átvevõ hivatal által meghatározott pénznemek egyikében kell befizetni („átvevõ hivatal pénzneme”), azzal, hogy ha az átvevõ hivatal pénzneme nem az a pénznem vagy azon pénznemek egyike, amelyben vagy amelyekben a nemzetközi kutatási szerv az illetéket megállapította („megállapított pénznem”), az illetéknek az átvevõ hivatal által a nemzetközi kutatási szerv részére történõ átutaláskor szabadon átválthatónak kell lennie annak az államnak a pénznemére, amelyben a nemzetközi kutatási szerv székhelye van („székhely pénzneme”). A kutatási illetéknek a megállapított pénznemtõl eltérõ, az átvevõ hivatal pénznemében számított összegét a Fõigazgató állapítja meg annak az államnak az átvevõ hivatalával vagy egy olyan állam nevében a 19.1 szabály b) pontja szerint eljáró átvevõ hivatallal folytatott egyeztetést követõen, amelynek hivatalos pénzneme azonos az átvevõ hivatal pénznemével. Az így megállapított összegnek egyenértékûnek kell lennie (kerek számokban) a nemzetközi kutatási szerv által a székhely pénznemében megállapított összeggel. A Nemzetközi Iroda ezekrõl az összegekrõl minden olyan átvevõ hivatalt értesít, amely ebben az átvevõ hivatali pénznemben írja elõ a fizetést, és az összegeket a Hivatalos Lapban közzéteszi.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes